પાકિસ્તાની બોલર્સે રન લૂંટાવ્યા, જેની સામે ભારતના અનુભવી બોલર્સે શાનદાર બોલિંગ કરતાં પાકિસ્તાનના બેટ્સમેનોને ઘૂંટણ ટેકવવા મજબૂર કરી દીધા. ભારત તરફથી ઉમેશ યાદવે સૌથી શાનદાર બોલિંગ કરતાં ૭.૪ ઓવરમાં ફક્ત ૩૦ રન આપીને ત્રણ વિકેટ ઝડપી. ભુવનેશ્વરે પાંચ ઓવરમાં ૨૩ રન આપીને એક વિકેટ લીધી. જસપ્રીત બૂમરાહે પાંચ ઓવરમાં ફક્ત ૨૩ રન આપ્યા. રવીન્દ્ર જાડેજા અને હાર્દિક પંડ્યાએ ૮-૮ ઓવર્સમાં ૪૩-૪૩ રન આપ્યા. પાક. તરફથી અઝહર અલીએ ૬૫ બોલનો સામનો કરીને સૌથી વધુ ૫૦ રન બનાવ્યા હતા. શોએબ મલિકને બાદ કરતાં પાકિસ્તાનનો કોઈ પણ બેટ્સમેન ૧૦૦થી વધુના સ્ટ્રાઇક રેટથી રન કરી શક્યો નહીં. મલિકે ફક્ત નવ બોલનો સામનો કરીને ૧૫ રન બનાવ્યા હતા.